Spinnvepser

Cephalciinae 
 Pamphiliinae

Spinnvepser (Pamphiliidae)  hører til blant plantevepsene og er en familiegruppene i ordenen vepser. De finnes i eller ved bar- og  løvskog.  Larvene lever av å gnage på blader av busker og trær. Utviklingen tar vanligvis ett år. Larvene spinner ofte bladene sammen, til et «hus» de kan bo i, og herav kommer navnet.

Utseende 
Spinnvepser er mellom 10 og 15 millimeter lange. Kroppen er kraftig, bred og forholdsvis flat, uten en innsnørt «midje».  De fleste er mørke på farge og har gjerne et litt metalliske farger. Flere arter har gule flekker på kroppen.

Vingene er klare eller svakt røykfarget. Vingemerket og årenettet er tydelig. Vingespennet er mellom 10 og 15 millimeter.

Hodet er bredt. Antennene er trådformet.

Levevis 
Spinnvepser finnes i eller ved bar- og  løvskog.

Flygetiden er om sommeren.

Hunnen legger eggene rett på næringsplanten.  Plantevepser skjærer et snitt i bladet, hvor hun plasserer egget.  Bladet lukker seg omkring egget, som er beskyttet mot predatorer og dårlig vær. Egget er sylindrisk, omtrent tre millimeter langt.

Larven er radikalt forskjellige fra de voksne, både i levevis og i kroppsbygning. Den lever  lever av å gnage på blader av busker og trær og spinner ofte bladene sammen, og herav kommer navnet.

Spinnvepser tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) 
vepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.   Utviklingen tar vanligvis ett år.

Utbredelse 
Spinnvepser finnes på den nordlige halvkule. Flere arter i Norge.

Systematisk inndeling 
Spinnvepser (Pamphilidae) er i tradisjonell systematikk plassert i gruppen plantevepser, men denne regnes ofte som en parafyletisk gruppe. Det vil si at gruppen Pamphilioidea er av søstergruppene til stilkvepsene, slik at stilkveps stammer fra treveps.

 Vepser (Veps, humler og maur) (Hymenoptera) 
 delgruppe plantevepser (Symphyta) parafyletisk gruppe
 overfamilie Pamphilioidea, [synonym: Megalodontoidea]
 familie spinnvepser (Pamphiliidae)
 delgruppe Cephalciinae
 slekt Caenolyda Konow, 1897 
 slekt Acantholyda A. Costa, 1894 
 slekt Cephalcia Panzer, 1805 
 delgruppe Pamphiliinae
 slekt Neurotoma Konow, 1897 
 slekt Pseudocephaleia Zirngiebl, 1937
 slekt Kelidoptera Konow, 1897 
 slekt Pamphilius Latreille, 1802 
 slekt Onycholyda Takeuchi, 1938

Referanser

Kilder 
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 
 Spinnvepser – www.nic.funet.fi/

Eksterne lenker 
 
 Norges veps, maur, humler og bier – foreløpig bare om maur. 
 Norsk Entomologisk forening – for deg som vil lære mer om insekter.

Vepser